Meeskond oli loomulikult ärevil. Muide, hea, et Zalgin pihta sai, tema ju teab, et ma midagi selle ahvi juures kahtlustasin. Ülejäänud arvavad, et ka mina ei osanud midagi sellist oodata ja ei hakka komandöri mõtteski süüdistama.  "Laev viia orbiidilt eemale, võtta kurss Jardale,  planeedi massimõjust välja jõuda ja laev seisata. Pöörduda orbiidile tagasi … kahekümne nelja tunni pärast ja teatada, et tegu on jahutussüsteemi rikkega. Minuga planeedile jäävad Ern ja Linder. Asuda käsku täitma!"  Sedapuhku võtsime "herilased". Oli teatud võimalus, et pärast paugutamist hotellis peetakse piraate silmas ja ma ei tahtnud põrmugi tähelepanu äratada.